b'\n_START_ARTICLE_\nEdifici intel\xc2\xb7ligent\n_START_PARAGRAPH_\nS\'ent\xc3\xa9n per  edifici intel\xc2\xb7ligent (EI)  aquell que t\xc3\xa9 incorporat equipament d\'\xc3\xbas terciari o industrial, de sistemes de gesti\xc3\xb3 t\xc3\xa8cnica automatitzada dins de les seves instal\xc2\xb7lacions, amb l\'objectiu de reduir el consum d\'energia, augmentar el confort i la seguretat a tot el conjunt de l\'edifici. El terme s\'aplica especialment a: edificis d\'oficines, edificis corporatius d\'empreses, hotels i similars, etc..._NEWLINE_Es considera que un edifici \xc3\xa9s "intel\xc2\xb7ligent" si incorpora sistemes d\'informaci\xc3\xb3 en tot l\'edifici, oferint serveis avan\xc3\xa7ats de control d\'activitats i de telecomunicacions. Amb un control automatitzat, monitoratge, gesti\xc3\xb3 i manteniment dels diferents subsistemes o serveis de l\'edifici, de forma \xc3\xb2ptima i integrada, localment i remota. Dissenyat tot ell amb prou flexibilitat perqu\xc3\xa8 sigui econ\xc3\xb2micament rendible la implantaci\xc3\xb3 de futurs sistemes i es puguin implementar d\'una forma senzilla._NEWLINE_Sota aquest nou concepte es defineix l\'automatitzaci\xc3\xb3 integral d\'immobles amb alta tecnologia. La centralitzaci\xc3\xb3 de les dades de l\'edifici o complex, possibilita supervisar i controlar confortablement des d\'un ordinador els estats de funcionament o alarmes, dels sistemes que componen la instal\xc2\xb7laci\xc3\xb3, aix\xc3\xad com els principals par\xc3\xa0metres de mesura. L\'edifici intel\xc2\xb7ligent integra la dom\xc3\xb2tica interna dins d\'una estructura en xarxa.\n_START_SECTION_\nHist\xc3\xb2ria\n_START_PARAGRAPH_\nLa idea d\xe2\x80\x99un sistema d\xe2\x80\x99edificaci\xc3\xb3 intel\xc2\xb7ligent i de gesti\xc3\xb3 d\xe2\x80\x99edificis arriba a les arrels del sector industrial dels Estats Units dels anys setanta i es deriva dels sistemes de control de producci\xc3\xb3 automatitzats i de l\xe2\x80\x99optimitzaci\xc3\xb3 de l\xe2\x80\x99entorn de desenvolupament de les plantes. Les tecnologies i solucions que es van inventar en aquest camp fins a finals dels anys vuitanta van permetre la construcci\xc3\xb3 de sistemes de gesti\xc3\xb3 d\'edificis per a \xc3\xbas privat i, sobretot, d\'oficines._NEWLINE_La connectivitat f\xc3\xadsica entre dispositius s\'ha proporciona hist\xc3\xb2ricament per fibra \xc3\xb2ptica dedicada, ethernet, ARCNET, RS-232, RS-485 o una xarxa sense fils de prop\xc3\xb2sit especial de baixa amplada de banda. Els sistemes moderns es basen en la creaci\xc3\xb3 de xarxes heterog\xc3\xa8nies multi-protocol basades en est\xc3\xa0ndards, com la xarxa especificada a la norma IEEE 1905.1 i verificada per la marca d\'auditoria nVoy. Normalment, nom\xc3\xa9s s\'utilitzen xarxes basades en IP, per\xc3\xb2 es pot fer \xc3\xbas de qualsevol cablejat existent, i tamb\xc3\xa9 es poden integrar xarxes sobre l\xc3\xadnies el\xc3\xa8ctriques a trav\xc3\xa9s de circuits AC, Power over Ethernet de circuits de DC de baix consum, xarxes sense fils d\'alt ample de banda com LTE i IEEE 802.11n i IEEE 802.11ac i sovint s\'integren mitjan\xc3\xa7ant l\'\xc3\xbas de la xarxa sense fils est\xc3\xa0ndard ZigBee espec\xc3\xadfica de l\'edificaci\xc3\xb3.'